Futbol boʻyicha 2026-yilgi jahon chempionati saralashi. Futbol boʻyicha 2026-yilgi jahon chempionati saralashi – musobaqa oʻtkaziladigan mezbon davlatlar jamoalari Kanada, Meksika va AQSh bilan birga jahon chempionatida ishtirok etadigan yana 45 ta jamoani aniqlaydi. Saralash 2023-yil 7-sentyabr kuni CONMEBOL zonasidagi uchta oʻyin bilan boshlandi. Saralash bosqichining ilk goli kolumbiyalik futbolchi Rafael Santos Borré tomonidan Venesuela darvozasiga urildi. Formati. Har bir konfederatsiya oʻzlarining tanlovi uchun mas’ul boʻlgan, bu quyidagicha boʻladi: Ajratish. FIFA Kengashi (prezident va har olti konfederatsiyaning raislaridan iborat) Byurosi 2017-yil 30-martda 2026-yilgi jahon chempionatida slotbek ajratishni taklif qildi. Ushbu tavsiya FIFA Kengashi tomonidan ratifikatsiya uchun taqdim etilgan. 2017 -yil 9-may kuni, FIFAning 67-kongressiga ikki kun qolganida, FIFA Kengashi Bahraynning Manama shahrida boʻlib oʻtgan yigʻilishda slotlar ajratilishini tasdiqladi. Bu shartiga olti jamoa ishtirok etgan qitʼalararo play-off turnirlari kiradi. Slot ajratish ratifikatsiyasi Okeaniya davlatlari jamoalariga jahon chempionati tarixida birinchi marta kafolatlangan joy beradi: Bu turnir barcha olti konfederatsiyaning kamida bitta kafolatlangan joyi boʻlgan birinchi turnir boʻladi. Ishtiroki taqiqlangan va chiqarib yuborilgan jamoalar. Rossiya terma jamoasi ushbu mamlakatining Ukrainaga bostirib kirishi tufayli UEFA va FIFA qaroriga binoan musobaqalarga qatnashishdan 2022-yil 28-fevral kuni cheksiz muddatga chetlatildi. Eritreya ishtirok etishdan voz kechgan. Maʼlum boʻlishicha, agar futbolchilarga xorijga chiqishga ruxsat berilsa, ular xorijdan siyosiy boshpana soʻrashlari mumkinligidan mazkur davlat rahbariyati tashvishlangan. Kongo hukumati Kongo futbol federatsiyasi faoliyatiga noqonuniy aralashgani sababli 2025-yil 6-fevralda diskvalifikatsiya qilindi. CAF qolgan oʻyinlarini bekor qildi. Taqiq FIFA tomonidan 2025-yil 14-mayda olib tashlandi.